Document ID: 31990R3652

NEUVOSTON ASETUS (ETY) N:o 3652/90,
annettu 11 päivänä joulukuuta 1990,
valvontajärjestelmän käyttöön ottamisesta Jugoslaviasta peräisin olevien tuoreiden hapankirsikoiden tuonnissa annetun asetuksen (ETY) N:o 1200/88 muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen,
ottaa huomioon Espanjan ja Portugalin liittymisasiakirjan ja erityisesti sen 234 artiklan 2 kohdan,
ottaa huomioon komission lausunnon,
sekä katsoo, että
Espanjan ja Portugalin liittymisen vuoksi Euroopan talousyhteisön ja Jugoslavian sosialistisen liittotasavallan välillä tehdyn yhteistyösopimuksen(1) lisäpöytäkirjassa(2) määrätään, että Jugoslavia rajoittaa lisäpöytäkirjassa morelli-nimellä mainittujen hapankirsikoiden tuontia yhteisöön tuoreina tai pakastettuina, tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87(3), sellaisena kuin se on viimeksi muutettuna asetuksella (ETY) N:o 3274/90(4), mukaan pakastetut kirsikat on luokiteltava samaan nimikkeeseen kuin tuoreetkin kirsikat, ja
siirtymäkauden toisesta vaiheesta alkaen Portugali soveltaa tuontiin yhteisön tietyille kolmansille maille myöntämiä etuisuuksia; tästä syystä olisi muutettava neuvoston asetusta (ETY) N:o 1200/88(5),
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 1200/88 1 artikla seuraavasti:
"1 artikla
1 CN-koodeihin ex 0809 20 10 ja ex 0809 20 90 kuuluvien Jugoslaviasta peräisin olevien tuoreiden hapankirsikoiden tuonti yhteisöön edellyttää jäsenvaltioiden kaikille sitä pyytäville asianomaisille myöntämän tuontiluvan esittämistä riippumatta heidän sijoittautumispaikastaan yhteisössä.
2 Tuontiluvan antaminen edellyttää vakuutta, jolla varmistetaan, että tuonti tapahtuu todistuksen voimassaoloaikana; ellei ylivoimaista estettä ilmene, vakuus menetetään kokonaan tai osittain, jos toimenpidettä ei toteuteta tässä määräajassa tai jos se toteutetaan vain osittain."
2 artikla
Tämä asetus tulee voimaan 1 päivänä tammikuuta 1991.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 11 päivänä joulukuuta 1990.

Labels: 3
17
18